Crazy Woman Creek

thumb
Crazy Woman Creek er en elv i USA, i Johnson County i delstaten Wyoming.

Her lå det en handelspost på 1800-tallet, og det ble utkjempet flere kamper her under de amerikanske indianerkrigene, blant annet Slaget ved Crazy Woman Creek som fant sted den 20. juli 1866. Det var også her Johnson County-krigen, innvasjonen av nordre Wyoming, foregikk i 1892.

Det er flere sagn vedrørende navnet, de omhandler alle en kvinne og har flere likheter. Om hun var indianer eller hvit samt øvrige detaljer varierer, men de baserer seg alle på tragiske hendelser. Det ene sagnet forteller om en ung kvinne som etter et angrep på landsbyen hun bodde i ble forlatt alene. Hun bodde i en kummerlig wickiup og på månelyse netter kunne man se henne hoppe fra stein til stein i bekken. Kråkeindianerene mente hun brakte lykke og lot henne derfor være i fred. En annen legende forteller om en handelsmann som uklokt solgte whisky eller «ildvann» for å oppnå indianernes gunst. Da han gikk tom for whisky krevde indianerne mer, noe han ikke kunne levere. Han ble drept og hans unge kone rømte, hun endte opp dement og vandrende opp og ned langs bekken. At hun tapte forstanden gjorde henne trygg for ytterligere skade fra indianerne. Det sies at Jeremiah Johnson tok seg av henne etterpå. En tredje variasjon av sagnet er historien om Morgan-familien. Familien reiste via overbygd vogn da de ble angrepet av Sioux-krigere, fru Morgan var eneste overlevende. Hun mistet fatningen, stjal en øks og drepte fire krigere da siouxene flyktet. Kort tid etter kom en fjellmann ved navn Johnson til åstedet, han begravde de døde. Da fru Morgan nektet å dra bygde han en hytte til henne der han senere fant henne frossen og død av sult. Lokalbefolkningen visste til hennes tilhold ved bekken og ga den navnet Crazy Woman Creek.

 Referanser 

Eksterne lenker
  travel-to-wyoming.com on Crazy Woman Creek
  More on the battle
  crazywomantradingpost.com

Kategori:Elver i USA
Kategori:Elver i Wyoming
Kategori:Mississippis vassdragsområde